SPISESALSREGLEMENT VED BLINDERN STUDENTERHJEM

1. Hjemmets beboere og deres gjester har adgang til spisesalen.
2. Gjester skal skrives opp på listen i vinduet ved inngangen til spisesalen **før** måltidet. Dersom dette ikke blir gjort, blir det gitt bot tilsvarende fire ganger prisen på gjestemåltidet. Dette beløpet påføres husleien.
3. Det er ikke tillatt å bringe mat ut fra spisesalen. Unntatt herfra er nistepakke fra frokost eller aftens.
4. Melk og juice kan kun tas ut av spisesalen i egen termos eller flaske.
5. Hjemmets aviser skal ikke befinne seg i spisesalen. Dette gjelder ikke under frokosten.
6. Lån av hjemmets dekketøy og bestikk skal skrives opp i utlånsboken i vinduet ved inngangen til spisesalen og skal returneres senest innen to dager. Overtredelse vil føre til bot. Man trenger ikke skrive opp kopper som tas med til Peisestuen.
7. Yttertøy, svett treningstøy, morgenkåpe og bar overkropp er ikke tillatt i spisesalen.
8. Spisesalen må forlates senest en halv time etter at maten er tatt inn til frokost og middag helgedager, senest et kvarter etter at maten er tatt inn til middag ukedager, og senest 20 minutter etter at maten er tatt inn til aftens.
9. Det er ikke tillatt å gå inn i anretningen. Hvis noe mangler ved måltidet skal betjeningen varsles ved henvendelse gjennom luken eller i døråpningen. Kollegiemedlemmer kan gå inn og gi beskjeder til betjeningen.
10. Hvis det under middagen ikke er mer varm hovedrett igjen og Kjøkkenet ikke har mulighet til å servere annen mat (innen et kvarter), kan man få dekket middagsinnkjøp tilsvarende prisen for gjestemåltid den aktuelle dagen. Man må skrive seg opp på middagslisten i anretningen under oppsyn av personalet, og levere kvittering for kjøpet til daglig leder innen to dager.
11. Avsatt middag som ikke blir hentet, medfører bot som blir påført husleien.
12. Man kan ikke ta med husdyr inn i spisesalen.
13. Beboere som utviser utilbørlig oppførsel eller er til urimelig forstyrrelse eller sjenanse for andre, kan bortvises fra spisesalen.
14. Det er ikke lov å snakke i mobiltelefon i spisesalen. Elektroniske appararater skal ikke avgi lyd eller støy i matsalen.
15. Beboere som bryter dette reglement kan bli innrapportert for Kollegiet.
16. Kollegiets medlemmer fungerer som spisesalinspektører. Kollegiet skal sørge for at matsalsreglementet blir overholdt.

Vedtatt av Kollegiet 20.03.85

Endret og vedtatt av Kollegiet 16.09.92

Endret og vedtatt av Kollegiet 29.04.98

Endret og vedtatt av Kollegiet 16.10.00

Endret og vedtatt av Kollegiet 11.05.01

Endret og vedtatt av Kollegiet 16.09.02

Endret og vedtatt av Kollegiet 01.03.04

Endret og vedtatt av Kollegiet 15.11.10
Endret og vedtatt av Kollegiet 05.11.12
Endret og vedtatt av Kollegiet 06.05.13

Endret og vedtatt av Kollegiet 08.11.18